GCAP พุ่งแรง 13% โบรกฯ แนะซื้อ ชี้ยอดปล่อยสินเชื่อยังโต
GCAP พุ่ง 13% ล่าสุด ณ เวลา 15.37 น. อยู่ที่ 6.50 บาท บวก 0.75 บาท หรือ 13.04% สูงสุดที่ 7.10 บาท ต่ำสุดที่ 5.80 บาท ด้วยมูลค่าซื้อขาย 361.95 ล้านบาท ด้าน บล.กรุงศรี แนะนำ“ซื้อ” ยอดปล่อยสินเชื่อโต แถมยังมีอัพไซด์จากการเตรียมเปิดให้บริการ nano-finance
6 ก.ย. 2560

ผู้สื่อข่าวรายงานว่า บริษัท จี แคปปิตอล จำกัด (มหาชน) หรือ GCAP ล่าสุด ณ เวลา 15.37 น. อยู่ที่ 6.50 บาท บวก 0.75 บาท หรือ 13.04% สูงสุดที่ 7.10 บาท ต่ำสุดที่ 5.80 บาท ด้วยมูลค่าซื้อขาย 361.95 ล้านบาท ขณะที่ดัชนีตลาดหุ้นโดยรวมลบ 0.21%

ทั้งนี้ นักวิเคราะห์ บล.กรุงศรี ระบุในบทวิเคราะห์ แนะนำ“ซื้อ” ปัจจัยพื้นฐานยังไม่เปลี่ยนยอดปล่อยสินเชื่อยังเติบโตต่อเนื่อง ทั้งสินเชื่อเช่าซื้อเครื่องจักรทางการเกษตร และสินเชื่อเพื่อพ่อค้าแม่ค้า “สบายใจคลองเตย” นอกจากนี้ยังมี Upside จากการเตรียมเปิดให้บริการ nano-finance ในตลาดสดซึ่งเรายังไม่ได้รวมไว้ในประมาณการณ์